Publication: Magyar Közlöny
Issue: MK-2008-137 (Year: 2008, Number: 137)
Era: 2004-2010
Section: Alkalmazott intézkedés megnevezése: A 19/2008. (II. 19.) FVM rendelet alapján az alábbi inézkedések alkalmazhatók:
Paragraph Index: 333

5. Pénzügyi adatok 5.1. Alkalmazottak költségei: adott, a 4.10. pontban felsorolt tevékenységekhez kapcsolódóan külön-külön határozza meg, hogy hány fõ munkavállalóra van szükség annak végrehajtására. Nekik mekkora lesz a hatáskörük és a felelõsségük. Néhány szóban kell ezt összefoglalni, lehetõleg úgy hogy az adott munkavállalók munkaköri leírásában egyértelmû utalás legyen az intézkedésre vonatkozóan, azért hogy késõbb egyértelmûen behatárolható legyen a mûködési program végrehajtásában betöltött szerepe. Az alkalmazottak költségeinek elszámolásakor egyértelmûen kell bizonyítani, hogy adott tevékenységet a mûködési program és azon belül is adott intézkedés végrehajtása érdekében végezte. Ezért elõzetesen kalkulálni kell egy költséget, ami a munkavállaló költségét fedezi (órára és órabérre bontva). Ezt minden tevékenységi körre meg kell határozni, amelynek végrehajtásának finanszírozásához támogatást kívánnak igénybe venni. Amennyiben egy munkavállaló több intézkedésben is részt vesz, meg kell határozni, hogy melyik intézkedés során milyen feladatkört bíznak rá, meghatározva az erre szánt idõt is. A munkavállalók munkaköri leírását csatolni kell a kérelemhez. Azt hogy ez hol található meg a programban, oldalszám/mellékletszám szerint kell megjelölni. 5.2. Az intézkedés keretein belüli beruházások költésegei: a 4.10. pontban felsorolt tevékenységekhez kapcsolódóan külön-külön határozza meg, hogy milyen típusú, jellegû beruházásokra van szükség (leírás oszlopban). E mellett tüntesse fel, hogy ezt konkrétan melyik évben valósítja meg, a beruházás nettó értéke mennyi. A kihasználási százalék a projekten belül oszlopot, annak megfelelõen kell kitölteni, hogy adott beruházás hány intézkedésen belül alkalmazható. Ha csak egy intézkedésen belül, akkor ez az érték 100%, ha kettõ intézkedésen belül, akkor 50%. Amennyiben az egyik intézkedéshez jobban köthetõ a beruházás, mint a másikhoz, azt a százalékarányban meg kell jeleníteni (pl. 70–30%). Részletezni kell azt is, hogy adott beruházás, hogyan fogja segíteni a 4.10. pontban felsorolt tevékenységek megvalósulását. Mivel egy-egy beruházás megvalósításához mûszaki leírást kell csatolni, itt kell feltünteni, hogy az a programon belül hol található (oldalszám, mellékletszám). 5.3. Amennyiben az intézkedés végrehajtásához külsõ szolgáltatás igénybevételére van szükség (pl. piackutatás), azokat is külön-külön meg kell jelölni. Minden egyes külsõ szolgáltatást (név szerint) külön költségvetési egységként kell kezelni! Ha a külsõ szolgáltatást ellátó cég több tevékenységet is kivitelez az intézkedés részére, akkor ezeket is külön költségvetési egységként kell feltüntetni. Alábbiakban külsõ szolgáltatásonként részletezze, hogy ez milyen konkrét tevékenységet fog végrehajtani az intézkedésen belül a szervezetnek. Továbbá, indokolja meg azon döntését, hogy a szolgáltatást nem saját szervezeten belül oldják meg, más szóval, miért nem tekintik az adott szolgáltatást a termelõi szervezet fõ tevékenységei közé tartozónak. 5.4. Egyéb költségek: Az „egyéb költségek” kategória, csak néhány, korlátozott számú esetben jöhet szóba. Az alábbiakban részletezze, alapos indoklással, hogy miért tartoznak ezek a költségek az 1580/2007/EK rendelet VIII. melléklete alá. 5.5. Az intézkedések költségvetése összesen: Az egy intézkedéshez (3.2. pont táblázata szerint) tartozó összes kiadás megjelenítése, az 5. pont alpontjaiban részletezett kategóriák szerint. Az egyes alpontokban szereplõ táblázatok összesen sorában szereplõ összeg kerüljön az 5.5. pontban szereplõ táblázat részletezõ soraiba. 5.6. Évenkénti bontásban is szerepeltetni kell a kiadásokat, a megadott táblázat kitöltésével.

Source: https://magyarkozlony.hu/hivatalos-lapok/7aed005cd5f778a6652e028fbca6b3c224d5a964/dokumentumok/da82dceb1d51f15a7b83f7460cf5b3d259c9a7ea/letoltes